It-13 ta' April, 2020  Notifika ta' Deroga  BIS-SAĦĦA tas-setgħat mogħtija bir-raba' proviso tarRegolament 10(6) tar-Regolamenti dwar il-Konservazzjoni tal-Għasafar (L.S. 549.42), il-Ministru għall-Ambjent, it-Tibdil fil-Klima u l-Ippjanar, flimkien mal-Ministru għal Għawdex qiegħed, wara li ħa inkonsiderazzjoni r-rakkomandazzjoni talKumitat Ornis (Malta) li ltaqa' fl-1 ta' April, 2020, jawtorizza deroga mill-proviżjonijiet tar-Regolament 4 (1) (a), (d) u (e) f'konformità mad-dispożizzjonijiet tar-Regolament 9 (1) (e) li tippermetti li jerġgħu jinqabdu t-tmien (8) kampjuni adulti talMerill (Monticola solitarius) li twaħħlilhom multi sensor geotag waqt l-istudju li ġie awtorizzat skont in-Notifika tal-Gvern Nru. 993/2018 datata l-24 ta'Awwissu, 2018. Din il-liċenzja hija valida għal tliet (3) xhur mid-data tal-pubblikazzjoni ta' din in-Notifika. L-għasafar bil-multi sensor geo-tag għandhom jiġu maqbuda fil-perjodu tal-validità tal-liċenzja għall-iskop li jitneħħa l-apparat mill-eżemplari u tinġabar l-informazzjoni. L-awtorizzazzjoni qed tingħata għall-iskop ta' riċerka u analiżi xjentifika strettament taħt il-kondizzjonijiet u l-kontrolli stipulati fil-liċenzja maħruġa għal dan il-għan mit-Taqsima tarRegolamentazzjoni għall-Għasafar Selvaġġi. L-informazzjoni miksuba minn dan l-istudju għandha tasal għand it-Taqsima tar-Regolamentazzjoni għall-Għasafar Selvaġġi f'forma ta' rapport dettaljat fi żmien xahrejn (2) mid-data tal-iskadenza tal-liċenzja.  It-13 ta'April, 2020  Ordni tal-2020 dwar Projbizzjoni ta' Trasferiment  SKONT l-Artikolu 2 (1) tal-Att dwar is-Saħħa Pubblika (Kap. 465), Ordni tal-2020 dwar Projbizzjoni ta' Trasferiment (A.L. 42 tal-2020), is-Suprintendent tas-Saħħa Pubblika b'din tordna illi l-projbizzjoni ta' trasferiment ta' persuni lejn ilpajjiżi msemmija fil-lista li ġejja qed tiġi sospiża minħabba li l-ivvjaġġar ta' ċerti persuni huwa essenzjali:  It-13 ta' April, 2020  Gazzetta tal-Gvern ta' Malta 20,387 Nru. 389  Skema ta' Suppliment għas-Salarju Covid-19  SABIEX tiġi implimentata waħda mill-miżuri adottati mill-Gvern ħalli jiġu mħarsa l-impjiegi fid-dawl tal-pandemija Covid-19, il-Prim Ministru, i​l -Ministru għall-Finanzi u s-Servizzi Finanzjarji u l-Ministru għall-Ekonomija, Investiment u Negozji Żgħar nedew din l-Iskema li permezz tagħha l-ħaddiema li huma impjegati f'dawk is-setturi talekonomija li l-aktar li ġew milquta mill-pandemija jkollhom garanzija ta' paga bażika.  "applikant" tfisser persuna fiżika jew legali illi timpjega n-nies f'settur li huwa eliġibbli għal għajnuna finanzjarja skont it-termini u kundizzjonijiet stabbiliti f'din l-Iskema;  "għajnuna finanzjarja" tfisser l-għajnuna finanzjarja li qiegħda tingħata mill-Gvern skont it-termini u l-kundizzjonijiet stabbiliti f'din l-Iskema sabiex tħares l-impjiegi f'dawk issetturi li ġew milquta l-iżjed ħażin bil-pandemija Covid-19;  "impjegat" tfisser persuna li tkun impjegata ma' applikant fuq bażi full-time jew part-time u li l-impjieg tiegħu jkun debitament reġistrat mal-awtoritajiet kompetenti u jkun iħallas il-kontribuzzjonijiet tas-Sigurtà Nazzjonali f'Malta;  "impjegat full-time" tfisser impjegat illi l-impjieg tiegħu huwa reġistrat mal-awtoritajiet kompetenti bħala fuq bażi full-time;  "impjegat part-time" tfisser impjegat illi l-impjieg tiegħu huwa reġistrat mal-awtoritajiet kompetenti bħala fuq bażi part-time;  It-13 ta' April, 2020 "Korporazzjoni għall-Intrapriża ta' Malta" hija l-Korporazzjoni mwaqqfa bl-Att dwar il-Korporazzjoni għall-Intrapriża ta' Malta, Kap. 463 tal-Liġijiet ta' Malta; "Malta" tfisser il-Gżejjer Maltin;  "persuna li taħdem għal rasha (self-employed)" tfisser persuna li mhix impjegata ma' ħaddieħor u li taħdem għal rasha, u tinkludi wkoll dawk il-persuni li għandhom innegozju tagħhom u jħaddmu n-nies magħhom;  "persuna li tħaddem" tfisser persuna fiżika jew legali li tħaddem in-nies magħha fuq bażi full-time jew part-time;  "Suppliment għas-Salarju COVID" tfisser somma li se titħallas mill-Gvern għal impjegati u għal dawk li jaħdmu għal rashom (self-employed) skont din l-Iskema;  "Supretendent għas-Saħħa Pubblika" hija s-Supretendent responsabbli għas-saħħa pubblika f'Malta skont l-Att dwar is-Saħħa Pubblika, Kap. 465 tal-Liġijiet ta' Malta.  Din l-Iskema tapplika għal:  (a) impjegati full-time kif ukoll part-time li jaħdmu ma' intrapriżi elenkati fl-Iskeda A jew kif jiġi determinat millKorporazzjoni għall-Intrapriża ta' Malta li ġew milquta drastikament mill-pandemija jew li n-negozju tagħhom ġie temporanjament sospiż b'ordni tas-Supretendent għas-Saħħa Pubblika, inkluż persuni li jaħdmu għal rashom u l-impjegati tagħhom; u  (b) impjegati full-time kif ukoll part-time li jaħdmu ma' intrapriżi elenkati fl-Iskeda B jew kif jiġi determinat millKorporazzjoni għall-Intrapriża ta' Malta li ġew affettwati ħażin mill-pandemija, inkluż persuni li jaħdmu għal rashom u l-impjegati tagħhom.  3. Dettalji dwar l-Iskema 3.1 Impjegati full-time li jaħdmu f'dawk is-setturi li ġew drastikament milquta bil-pandemija COVID-19 jew li kellhom jissospendu l-operat tagħhom temporanjament b'ordni tasSupretendent għas-Saħħa Pubblika (elenkati fl-Iskeda A jew kif jiġi determinat mill-Korporazzjoni għall-Intrapriża ta' Malta) se jkunu intitolati li jirċievu Suppliment għas-Salarju  Gazzetta tal-Gvern ta' Malta 20,387  COVID ta' ħamest ijiem fil-ġimgħa bbażat fuq salarju mensili ta' €800. Dan jinkludi persuni li jaħdmu għal rashom elenkati fl-Iskeda A jew kif jiġi determinat mill-Korporazzjoni għallIntrapriża ta' Malta. Impjegati part-time se jkunu intitolati għal €500 fix-xahar.  3.2 Impjegati full-time li jaħdmu ma' intrapriżi li ġew milquta ħażin (elenkati fl-Iskeda B jew kif jiġi determinat millKorporazzjoni għall-Intrapriża ta' Malta) se jkunu intitolati li jirċievu Suppliment għas-Salarju COVID ekwivalenti għal €160 fix-xahar. Impjegati part-time se jkunu intitolati għall-ħlas ta' ġurnata paga fil-ġimgha, ekwivalenti għal €100 fix-xahar. Fil-każ ta' impjegati bbażati Għawdex, dan il-ħlas tas-Suppliment għas-Salarju COVID jiżdied għal €320 fixxahar għal impjegati full-time u €200 fix-xahar għal impjegati part-time.  3.3 Persuni li jaħdmu għal rashom (self-employed) f'setturi oħra li ġew milquta ħażin (elenkati fl-Iskeda B jew kif jiġi determinat mill-Korporazzjoni għall-Intrapriża ta' Malta) se jkunu intitolati li jirċievu Suppliment għas-Salarju COVID ekwivalenti għal €160 fix-xahar għal dawk li jaħdmu fuq bażi full-time u għal €100 fix-xahar għal dawk li jaħdmu fuq bażi part-time.  3.4 Persuni li jaħdmu għal rashom (self-employed) u li jħaddmu tal-inqas persuna oħra magħhom f'setturi oħra li ġew milquta ħażin (elenkati fl-Iskeda B jew kif jiġi determinat millKorporazzjoni għall-Intrapriża ta' Malta) se jkunu intitolati li jirċievu Suppliment għas-Salarju COVID ekwivalenti għal €320 fix-xahar għal dawk li jaħdmu fuq bażi full-time u għal €200 fix-xahar għal dawk li jaħdmu fuq bażi part-time.  3.5 Persuni bbażati f'Għawdex li jaħdmu għal rashom (self-employed) f'setturi oħra li ġew milquta ħażin (elenkati fl-Iskeda B jew kif jiġi determinat mill-Korporazzjoni għallIntrapriża ta' Malta) se jkunu intitolati li jirċievu Suppliment għas-Salarju COVID ta' jumejn ekwivalenti għal €320 fix-xahar għal dawk li jaħdmu fuq bażi full-time u għal €200 fix-xahar għal dawk li jaħdmu fuq bażi part-time; dan jiżdied għal Suppliment għas-Salarju COVID ta' tlett ijiem ekwivalenti għal €480 fix-xahar għal dawk li jaħdmu fuq bażi full-time u għal €300 fix-xahar għal dawk li jaħdmu fuq bażi part-time f'każ li dawn ikunu jħaddmu tal-inqas persuna waħda magħhom.  3.6 L-applikanti li jirċievu ħlas ta' Suppliment għas-Salarju COVID li, skont din l-Iskema, għandu jiġi mgħoddi lillimpjegati tagħhom, għandhom, fejn il-ħlas ta' tali suppliment ikopri biss parti mis-salaru ta' ġimgħa, jiggarantixxu dħul minimu mensili ta' €800 lill-impjegati, liema somma tinkludi fiha l-kontribuzzjonijiet tas-Sigurtà Nazzjonali tal-impjegat,  It-13 ta' April, 2020  għal impjegati li jaħdmu magħhom fuq bażi full-time u ta' €500 fix-xahar, li jinkludi fih il-kontribuzzjonijiet tas-Sigurtà Nazzjonali tal-impjegat, għal impjegati li jaħdmu magħhom fuq bażi part-time.  3.7 Il-ħlas tas-Suppliment għas-Salarju COVID jingħata għall-benefiċċju tal-impjegati u ebda applikant ma jista' jitlob jew jieħu kwalsjasi benefiċċju mill-ħlas ta' tali suppliment. Kull għajnuna oħra mogħtija fir-rigward tal-istess impjieg taħt xi skema oħra relatata mal-pandemija COVID għandha tiġi aġġustata b'mod illi m'għandha qatt teċċedi l-għajnuna mogħtija mill-Gvern bħala Suppliment għas-Salarju COVID għal ġimgħa ta' ħamest ijiem. Dawn l-aġġustamenti jistgħu jsiru mill-Korporazzjoni għall-Intrapriża ta' Malta minn ħlasijiet sussegwenti tas-Suppliment għas-Salarju COVID f'każ li jirriżulta li jkun sar ħlas doppju jew żejjed.  3.8 L-għoti tas-Suppliment għas-Salarju COVID ma jeżentax lil min iħaddem milli josserva l-obbligi kollha li huwa għandu lejn l-impjegati tiegħu skont il-liġijiet u regolamenti applikabbli.  3.9 Is-Suppliment għas-Salarju COVID għandu jingħata biss fir-rigward tad-dħul prinċipali tal-impjegat u m'għandux jingħata lil dawk l-impjegati li, matul il-perjodu relattiv, ikunu qegħdin jirċievu pensjoni tas-servizz jew tal-irtirar.  3.10 L-applikant għandu jiżgura illi l-għoti tas-Suppliment għas-Salarju COVID m'għandu fl-ebda waqt iwassal sabiex impjegat jirċievi salarju iżjed mis-salarju medju illi huwa jkun irċieva matul ix-xhur ta' Jannar u Frar, 2020. F'każ li dan iseħħ, l-applikant għandu jirrifondi l-ħlas żejjed tasSuppliment għas-Salarju COVID meta mqabbel mas-salarju medju illi l-impjegat li jkun irċieva l-ħlas eċċessiv ikun ipperċepixxa matul ix-xhur ta' Jannar u Frar, 2020.  4. Kontribuzzjonijiet tas-Sigurtà Nazzjonali u Taxxa fuq id-Dħul  4.1Is-supplimenti li se jitħallsu ma jinkludux ilkontribuzzjonijiet tas-Sigurtà Nazzjonali dovuti mill-impjegat; dawn se jiġu mnaqqsa direttament mill-Korporazzjoni għall-Intrapriża ta' Malta. L-applikant għandu jħallas ilkontribuzzjonijiet tas-Sigurtà Nazzjonali relattivi għas-salarji tal-impjegati tiegħu inkluż dik il-parti li se tkun koperta bis-Suppliment għas-Salarju COVID. Persuni li jaħdmu għal rashom ukoll għandhom iħallsu l-kontribuzzjonijiet tas-Sigurtà Nazzjonali fuq id-dħul li se jipperċepixxu misSuppliment għas-Salarju COVID però bir-rata ridotta ta' għaxra fil-mija (10%).  3198 4.2 Id-dħul mis-Suppliment għas-Salarju COVID għandu jiġi komputat bħala dħul taxxabbli daslikieku huwa dħul mis-salarju. 5. Ħlas tal-Fondi Sabiex jiġi simplifikat il-proċess amministrattiv, il-fondi se jiġu mgħoddija lill-applikanti li għandhom jagħmlu żgur illi l-ħlasijiet tas-Suppliment għas-Salarju COVID skont din l-Iskema jingħaddew lill-impjegati minnufih li jirċevuhom mingħand il-Korporazzjoni għall-Intrapriża ta' Malta u, f'kull każ, sa mhux iżjed tard mill-ħlas tas-salarju li jkun imiss jitħallas lill-impjegati inkwistjoni. 6. Metodu ta' applikazzjoni u dokumentazzjoni  6.1 Il-formoli tal-applikazzjoni għal din l-Iskema huma miftuħa b'effett minn nhar it-Tnejn, 30 ta' Marzu, 2020.  6.2 L-applikazzjonijiet taħt din l-Iskema għandhom isiru fuq il-formoli li wieħed isib fi (https://covid19.maltaenterprise. com/) ​(kif jistgħu jiġu mibdula minn żmien għal żmien) u għandu jkun fihom l-informazzjoni, dettalji u dokumenti kollha meħtieġa skont il-formola u skont din l-Iskema.  6.3 L-applikanti għandhom jipprovdu informazzjoni preċiża u korretta fl-applikazzjonijiet li jissottomettu skont din l-Iskema.  6.4 Flimkien mal-applikazzjonijiet għandhom jiġu preżentati dawk id-dokumenti li l-Korporazzjoni għallIntrapriża ta' Malta tista' titlob minn żmien għal żmien.  7. Dritt li tippubblika informazzjoni Il-Gvern qed iżomm id-dritt li jippubblika l-ismijiet ta' dawk l-applikanti li jkunu qegħdin jibbenefikaw taħt din l-Iskema flimkien mad-dettalji rispettivi tagħhom. Din il-miżura tista' tittieħed anke sabiex l-impjegati ta' dawn l-applikanti jkunu jafu dwar l-eliġibilità tagħhom li jirċievu l-ħlas tas-Suppliment għas-Salarju COVID u li min jimpjegahom qiegħed jirċievi ħlasijiet mingħand il-Gvern taħt din l-Iskema, liema ħlasijiet huwa kien fid-dmir li jgħaddihom lill-impjegati tiegħu. 8. Validità tal-applikazzjoni Applikazzjonijiet inkompleti li ma jiġux preżentati blinformazzjoni u d-dokumentazzjoni kollha meħtieġa ma jiġux meqjusa għall-għoti tal-għajnuna.  It-13 ta' April, 2020  9. Appuntament tal-Korporazzjoni għall-Intrapriża ta' Malta  Il-Gvern qed jappunta lill-Korporazzjoni għall-Intrapriża ta' Malta sabiex tamministra diix-xagħra l-Iskema għan-nom tiegħu.  Il-Korporazzjoni għall-Intrapriża ta' Malta qed tiġi vestita bl-irwol li tipproċessa l-applikazzjonijiet li jiġu sottomessi, li tagħmel dawk il-verifiki u aċċertamenti li jkunu meħtieġa, li tiskambja tagħrif miġbur mill-applikazzjonijiet ma' entitajiet u awtoritajiet pubbliċi oħra, li tirkupra ħlas żejjed ta' fondi magħmul bi żball jew minħabba informazzjoni falza jew inkompleta, li tagħmel l-aġġustamenti meħtieġa minħabba fi ħlas ta' fondi doppji jew żejda u li titlob sabiex jittieħdu proċeduri kriminali kontra kull min jipprovdi informazzjoni falza u/jew jonqos milli jgħaddi lill-impjegati li jkunu intitolati għal tali ħlas fondi li huwa jkun irċieva taħt din l-Iskema.  (i) il-preżentata ta' applikazzjoni b'informazzjoni falza; u/jew  (ii) li żżomm fondi riċevuti taħt din l-Iskema li suppost għandhom jiġu mgħoddija lill-impjegati skont din l-Iskema.  11. Emendi għall-Iskema Il-Gvern għandu d-dritt li, f'kull żmien, jibdel jew jimmodifika t-termini u l-kundizzjonijiet tal-għajnuna mogħtija taħt din l-Iskema. It-13 ta'April, 2020  Bis-saħħa tal-Artikolu 52(1) tal-Ordinanza dwar irRegolament tat-Traffiku (Kap. 65), il-Kummissarju tal-Pulizija jgħarraf illi l-vetturi ma jkunux jistgħu jgħaddu mit-toroq imsemmija hawn taħt fid-dati u l-ħinijiet indikati.  Gazzetta tal-Gvern ta' Malta 20,387  Vetturi li jiksru l-ordni ta' dan l-avviż ikunu suġġetti li jiġu rmunkati.  It-13 ta' April, 2020  B'digriet mogħti mill-Prim'Awla tal-Qorti Ċivili fil-21 ta' Jannar, 2020, minn din il-Qorti (JVC) fl-atti tar-Rikors Ġuramentat fl-ismijiet Vinco Limited vMumfordut Raymond, Rikors Numru 520/19 JVC, ġiet ordnata s-segwenti pubblikazzjoni biex isservi ta' notifika fil-konfront talintimat RaymonTicehurstut, a tenur tal-Artikolu 187(3) et sequitur tal-Kap. 12.  1. Tiddikjara li s-soċjetá rikorrenti u l-intimat huma komproprjetarji ta' porzjoni diviża t'art fl-Imġarr, Malta, talkejl ta' ċirka 313m.k. bil-faċċata fuq u b'aċċess minn Triq Fisher, liema porzjoni ta' art tikkonfina kif jingħad fir-rikors, illi s-soċjetà rikorrenti għandha ħdax il-sehem indiviż minn tnax (11/12) filwaqt li l-intimat għandu sehem indiviż minn din il-porzjoni ta' art.  2. Tiddikjara illi s-soċjetà rikorrenti għandha dritt li ma tibqax in komproprjetà mal-intimat u tilqa' t-talbiet l-oħra fir-rikors fosthom illi l-imsemmija porzjon diviża ta' art tinbiegħ bil-liċitazzjoni u r-r-rikavat jiġi diviż bejn ilkontendenti skont il-kwoti rispettivi tagħhom.  Bl-ispejjeż kollha kontra l-intimat minn issa inġunt in subizzjoni.  Ir-Rikors Ġuramentat fl-ismijiet Vinco Limited vMumfordut Raymond, Rikors Numru 520/19 JVC, jinsab differit għas-smigħ għas-6 ta' Mejju, 2020, fid-9.15 a.m.  Reġistru tal-Qrati Superjuri, illum 7 ta' April, 2020 